**Dyddiad cyhoeddi:** 22 Mawrth 2023

**Cais Rhyddid Gwybodaeth** 48/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

1. **Y cynlluniau a’r achos busnes ar gyfer depo’r Barri gan gynnwys unrhyw gamau arfaethedig yn y dyfodol.**
2. **Manylion y bwriad i storio trenau 756.  Byddwn yn meddwl y gellid defnyddio’r rhain rhwng Cyffordd Twnnel Hafren a Chaerdydd ar ddiwrnodau rygbi neu y tu hwnt i hynny, gan eu bod wedi’u dylunio i fod oddi ar y wifren o ben y wifren i’r gogledd o Heol y Frenhines i Ben-y-bont ar Ogwr drwy Fro Morgannwg a’i wifren 30m 35c oddi ar y wifren. Ee Pen-y-bont ar Ogwr i Gyffordd Twnnel Hafren**
3. **Manylion yr addasiadau arfaethedig i’r Class 231 i’w gwneud yn drenau hybrid.**
4. **Gwybodaeth am y cyflwyniad gan gynnwys dadansoddiad o’r capasiti a’r galw yn y dyfodol ar linell Rhymni (y cyfeirir ati yn adran 10 cofnodion mis Tachwedd).**

**YMATEB**

Cwestiwn 1

Gweler y ddogfen sydd ynghlwm sy’n rhoi gwybodaeth i ateb y rhan hon o’ch cais.

Cwestiynau 2 a 3

Mae Adran 8 Deddf Rhyddid Gwybodaeth 2000 (y Ddeddf) yn nodi beth yw cais dilys am wybodaeth o dan y Ddeddf. Rhaid i gais fod:

* Wedi’i gyflwyno'n ysgrifenedig
* Nodi enw’r ymgeisydd a chyfeiriad ar gyfer gohebu
* Ac yn disgrifio’n glir yr wybodaeth y gofynnir amdani

Rwyf wedi ystyried eich cais ac wedi dod i’r casgliad nad yw eich cais yn ddilys o dan Adran 8 y Ddeddf gan nad yw’n disgrifio’n glir yr wybodaeth y gofynnir amdani.

Cwestiwn 4

Gweler y ddogfen sydd ynghlwm sy’n rhoi gwybodaeth i ateb y rhan hon o’ch cais.

Dan Adran 16, y ddyletswydd i roi cyngor a chymorth. Os oeddech am ailgyflwyno cwestiynau 2 a 3, gan ddisgrifio’n glir yr wybodaeth a geisir, efallai y byddwn mewn sefyllfa i helpu.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".